CELEX: 62019TA0387
Language: da
Date: 2021-05-12 00:00:00
Title: Sag T-387/19: Rettens dom af 12. maj 2021 — DF og DG mod EIB (Personalesag – ansatte ved EIB – løn – afgørelse om afslag på ret til bosættelsespenge ved tilbagevenden til hovedsædet – ansvar)

5.7.2021   
            
            
               DA
            
            
               Den Europæiske Unions Tidende
            
            
               C 263/17
            
         
      Rettens dom af 12. maj 2021 — DF og DG mod EIB
      (Sag T-387/19) (1)
      
      (Personalesag - ansatte ved EIB - løn - afgørelse om afslag på ret til bosættelsespenge ved tilbagevenden til hovedsædet - ansvar)
      (2021/C 263/22)
      Processprog: fransk
      
         Parter
      
      
         Sagsøgere: DF og DG (ved advokaterne L. Levi og A. Blot)
      
         Sagsøgt: Den Europæiske Investeringsbank (ved M. Loizou og K. Carr, som befuldmægtigede, bistået af advokaterne J. Currall og B. Wägenbaur)
      
         Sagens genstand
      
      Søgsmål anlagt i henhold til artikel 270 TEUF og artikel 50a i statutten for Den Europæiske Unions Domstol med påstand dels om annullation, for det første, af EIB’s afgørelser af 6. marts 2018 og 28. februar 2019 om afslag på at tildele sagsøgerne bosættelsespenge, for det andet, af EIB’s afgørelser af 19. og 27. marts 2019, hvorved afgørelsen om afslag på at tildele bosættelsespenge blev bekræftet og deres anmodning om at indlede en forligsprocedure ikke blev imødekommet, og, for det tredje, af EIB’s afgørelser af 14. juni 2019, hvorved afgørelsen om afslag på at tildele bosættelsespenge blev bekræftet, dels om erstatning for det tab, sagsøgerne angiveligt har lidt som følge af disse afgørelser.
      
         Konklusion
      
      
                  1)
               
               
                  Den Europæiske Investeringsbanks (EIB) afgørelser af 6. marts 2018 og 19. marts 2019 om afslag på at tildele DF bosættelsespenge i medfør af artikel 5 i bilag VII til de administrative bestemmelser, som finder anvendelse på ansatte ved EIB, annulleres.
               
            
                  2)
               
               
                  EIB’s afgørelser af 28. februar og 27. marts 2019 om afslag på at tildele DG bosættelsespenge i medfør af artikel 5 i bilag VII til de administrative bestemmelser, som finder anvendelse på ansatte ved EIB, annulleres.
               
            
                  3)
               
               
                  Med forbehold for beregningen af beløbene tilpligtes EIB at betale DF og DG bosættelsespenge i medfør af artikel 5 og 17 i bilag VII til de administrative bestemmelser, som finder anvendelse på ansatte ved EIB, med tillæg af morarenter fra den dato, hvor denne dom er afsagt, beregnet på grundlag af Den Europæiske Centralbanks (ECB) rentesats, forhøjet med to procentpoint, og indtil datoen for EIB’s fuldstændige betaling.
               
            
                  4)
               
               
                  I øvrigt frifindes EIB.
               
            
                  5)
               
               
                  EIB betaler sagsomkostningerne.
               
            
         (1)  EUT C 288 af 26.8.2019.